CELEX: 62020TN0463
Language: sk
Date: 2020-07-20 00:00:00
Title: Vec T-463/20: Žaloba podaná 20. júla 2020 – Sony Interactive Entertainment Europe/EUIPO – Wong (GT RACING)

21.9.2020   
            
            
               SK
            
            
               Úradný vestník Európskej únie
            
            
               C 313/29
            
         
      Žaloba podaná 20. júla 2020 – Sony Interactive Entertainment Europe/EUIPO – Wong (GT RACING)
      (Vec T-463/20)
      (2020/C 313/42)
      Jazyk, v ktorom bola podaná žaloba: angličtina
      
         Účastníci konania
      
      
         Žalobkyňa: Sony Interactive Entertainment Europe Ltd (Londýn, Spojené kráľovstvo) (v zastúpení: S. Malynicz, QC a M. Maier, advokát)
      
         Žalovaný: Úrad Európskej únie pre duševné vlastníctvo (EUIPO)
      
         Ďalší účastník konania pred odvolacím senátom: Wai Leong Wong (Glasgow, Spojené kráľovstvo)
      
         Údaje týkajúce sa konania pred EUIPO
      
      
         Prihlasovateľ spornej ochrannej známky: ďalší účastník konania pred odvolacím senátom
      
         Dotknutá sporná ochranná známka: slovná ochranná známka Európskej únie GT RACING – prihláška č. 17 138 033
      
         Konanie pred EUIPO: námietkové konanie
      
         Napadnuté rozhodnutie: rozhodnutie štvrtého odvolacieho senátu EUIPO z 8. mája 2020 vo veci R 1612/2019-4
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil napadnuté rozhodnutie,
               
            
                  —
               
               
                  uložil EUIPO a ďalšiemu účastníkovi konania povinnosť znášať vlastné trovy konania a nahradiť trovy konania vynaložené žalobkyňou.
               
            
         Uvádzané žalobné dôvody
      
      
                  —
               
               
                  porušenie článku 8 ods. 1 písm. b) a článku 8 ods. 5 nariadenia Európskeho parlamentu a Rady (EÚ) 2017/1001 tým, že nebola osobitne identifikovaná príslušná skupina verejnosti,
               
            
                  —
               
               
                  porušenie článku 8 ods. 1 písm. b) nariadenia Európskeho parlamentu a Rady (EÚ) 2017/1001 tým, že došlo k pochybeniu pri porovnaní označení,
               
            
                  —
               
               
                  porušenie článku 8 ods. 1 písm. b) nariadenia Európskeho parlamentu a Rady (EÚ) 2017/1001 tým, že došlo k pochybeniu pri porovnaní výrobkov zaradených do tried 9, 16 a 28 v prípade staršej ochrannej známky a výrobkov zaradených do triedy 18 v prípade spornej ochrannej známky Európskej únie,
               
            
                  —
               
               
                  porušenie článku 8 ods. 1 písm. b) a článku 8 ods. 5 nariadenia Európskeho parlamentu a Rady (EÚ) 2017/1001 tým, že neboli zohľadnené dôkazy týkajúce sa pravdepodobného vnímania staršej ochrannej známky Európskej únie príslušnou skupinou verejnosti,
               
            
                  —
               
               
                  nezohľadnenie ďalších prvkov vyššie uvedených námietok podľa článku 8 ods. 1 písm. b) a článku 8 ods. 5,
               
            
                  —
               
               
                  neprihliadnutie k tomu, že jeho vlastné zistenie skutkového stavu bolo dostatočné na preukázanie „goodwill“, klamlivej prezentácie a ujmy podľa práva Spojeného kráľovstva v oblasti neoprávneného používania ochrannej známky,
               
            
                  —
               
               
                  nezohľadnenie ďalších kritérií práva v oblasti neoprávneného používania ochrannej známky podľa článku 8 ods. 4 nariadenia Európskeho parlamentu a Rady (EÚ) 2017/1001.